Πράτο αλλο Στέλβιο

Το Πράτο αλλο Στέλβιο (ιταλ. Prato allo Stelvio, ) ή Πραντ αμ Στίλφσερ Γιόχ (γερμαν. Prad am Stilfser Joch  AA. VV., Dizionario di toponomastica. Storia e significato dei nomi geografici italiani , Milano, GARZANTI, 1996, p. 33., ) είναι ιταλική πόλη 3.381 κατοίκων, στη Βαλ Βενόστα,της αυτόνομης επαρχίας του Μπολτσάνο, στην περιφέρεια του Τρεντίνο-Άνω Αδίγης/Νότιο Τυρόλο.

Απέχει 78 χιλιόμετρα από την πόλη του Μπολτσάνο και συνορεύει με τη Γκλορέντσα, με τη Λάζα, με το Σλουντέρνο, το Στέλβιο, το Τούμπρε και τον ελβετικό δήμο του Βάλ Μυστάϊρ. Mεγάλο μέρος της έκτασης που καλύπτει το Πράτο αλλο Στέλβιο βρίκεται εντός των ορίων του Εθνικού Πάρκου του Στέλβιο. Την περιοχή διασχίζει ο ποταμός Ρίο Σόλντα, ενώ κοντά στη πόλη υπάρχουν μικρές λίμνες, πλούσιες σε ψάρια.Laghetti di Prato allo Stelvio.  Το 96,93% του πληθυσμού μιλά Γερμανικά, το 2,90% Ιταλικά και το 0,17% Λαδινικά.Ripartizione linguistica (gruppi principali),Fonte: Astat informazioni Nr. 17 - agosto 2002. 

Ιστορία
Επίσημη αναφορά στη πόλη γίνεται για πρώτη φορά το 1187 ως «Πράντα», όνομα το οποίο προέρχεται από το λατινικό Prata. Το 1953 ο δήμος άλλαξε το όνομα του σε Πράτο Βενόστα, αλλά την επόμενη χρονιά (1954) μετονομάστηκε ξανά παίρνοντας τη σημερινή ονομασία. AA.VV., Nomi d'Italia. Novara, Istituto Geografico De Agostini, 2004 Το Μεσαίωνα το Πράτο αλλo Στέλβιο ήταν μια από τις πόλεις, οι οποίες είχαν δικαίωμα λειτουργίας αγοράς.

Αξιοθέατα
Το κάστρο του Μοντεκιάρο (ιταλ. Castel Montechiaro) βρίσκεται βόρεια του Πράτο αλλο Στέλβιο και χρονολογείται από τον 13ο αιώνα. Χτίστηκε από κάποιον κόμη του Τιρόλου, με σκοπό να αντιμετωπίσει τους επισκόπους της Κόιρα, οι οποίοι βρίσκονταν στην άλλη πλευρά της κοιλάδας. Κατά τον 14ο αιώνα το κάστρο επεκτάθηκε με τη κατασκευή ενός μεγαλύτερου κτιρίου και ενός μικρότερου, σε γοτθικό ρυθμό, πλούσιο σε τοιχογραφίες.

Μετά από μια σειρά από μάχες που έλαβαν χώρα γύρω από το κάστρο, όπως η Μάχη της Καλβέν (1499), αποφασίστηκε να ενισχυθούν οι αμυντικές δομές με τη κατασκευή νέων τειχών με επάλξεις και ενός νέου πύργου ("κυκλικός πύργος").

Στην πόλη βρίσκεται ένας εκθεσιακός χώρος με 13 μεγάλα ενυδρεία στο κέντρο Aquaprad, αφιερωμένος στο υδάτινο περιβάλλον της επαρχίας του Μπολτσάνο.

 Οικονομία και δραστηριότητες 
Οι κάτοικοι έχουν ως κύρια ασχολία τη γεωργία, εργασίες μεταποίησης, τον τουρισμό και το εμπόριο.Mappe, analisi e statistiche sul tessuto economico e produttivo,Comune di PRATO ALLO STELVIO.  Στον πρωτογενή τομέα παραγωγής το Πράτο αλλο Στέλβιο συμβαδίζει με τους υπόλοιπους δήμους της κοιλάδας και πλαισιώνεται από την εκτροφή βοοειδών. Στην περιοχή υπάρχουν εταιρείες που δραστηριοποιούνται στους τομείς των κατασκευών, των γαλακτοκομικών προϊόντων και γενικά των τροφίμων. Το δίκτυο παροχής υπηρεσιών είναι αρκετά αναπτυγμένο, συμπεριλαμβανομένου εκείνου των τραπεζών.italiapedia,prato allo stelvio. Η πόλη του Πράτο αλλο Στέλβιο το 2010 ανακηρύχθηκε "Πρωταθλήτρια Ευρώπης" στην εκμετάλλευση των ανανεώσιμων πηγών ενέργειας. Η βράβευση έγινε κατά τη διάρκεια της έκτης Ευρωπαϊκής διασκέψεως, στη Δουνκέρκη της Γαλλίας.Energie rinnovabili: premiato Prato allo Stelvio. Το αθλητικό κέντρο του Πράτο αλλο Στέλβιο φιλοξενεί διάφορες ομάδες κατά τη διάρκεια της καλοκαιρινής τους προετοιμασίας. Τον Ιούλιο του 2012 ο Άρης Θεσσαλονίκης πραγματοποίησε στην περιοχή τη βασική του προετοιμασία.Έκκληση Κατσαβάκη στον κόσμο του Άρη.

Κλίμα
Το κλίμα της περιοχής χαρακτηρίζεται από πολύ κρύους χειμώνες και ιδιαίτερα δροσερά καλοκαίρια.Clima Prato allo Stelvio - Medie climatiche.
 2011 Ιαν Φεβ Μαρ Απρ Μάι Ιουν Ιουλ Αυγ Σεπ Οκτ Νοε Δεκ Μέγιστη θερμοκρασία (°C)0 2 610 15 19 21 21 18 12 50  Ελάχιστη θερμοκρασία (°C)-9 -7-4 0 4 799 6 2-3 -8

Έμβλημα
Το έμβλημα του Πράτο αλλο Στέλβιο, το οποίο καθιερώθηκε το 1969, απεικονίζει τρία χρυσά στάχυα σιταριού, τα οποία ξεπροβάλλουν από έναν κόκκινο αγρό με φόντο το γαλάζιο του ουρανού. Το σιτάρι συμβολίζει τη σημασία που διαδραμάτιζε για τη περιοχή η καλλιέργεια δημητριακώνHeraldry of the World: Prato allo Stelvio. .

Βιβλιογραφία
  Hans Nothdurfter, Die Ruine Lichtenberg, Lana, Tappeiner, 1995. ISBN 88-7014-957-9
  Armin Torggler, Lebendiges Mittelalter in Südtirol, Bolzano, Athesia, 2010, pp. 102-105. ISBN 978-88-6011-127-2

Παραπομπές

 Εξωτερικοί σύνδεσμοι 

 Επίσημη ιστοσελίδα του Πράτο αλλο Στέλβιο

Κατηγορία:Δήμοι της Αυτόνομης Επαρχίας του Μπολτσάνο